Josef Motzfeldt
Josef Motzfeldt er en grønlandsk politiker. Han har beklædt flere ministerposter og sad i perioden 2009 til 2013 som formand for Inatsisartut. Motzfeldt er uddannet lærer og har virket som skoleinspektør. I årene 1987 til 2013 var Motzfeldt periodevis landtingsmedlem for partiet Inuit Ataqatigiit, som han var formand for 1994-2007.
I 1984-1988 var han landsstyremedlem for handel, trafik og erhvervsuddannelser, og siden har han beklædt flere ministerposter: 1999-2001 var han landsstyremedlem for økonomi, 2002-2003 for finanser og 2003-2007 for finanser og udenrigsanliggender og for nordisk samarbejde. I årene 2009 til 2013 var han formand for Landstinget (nu Inatsisartut).